Judecătorii din Madagascar au decis că Radu Mazăre a fost extrădat ilegal.
Condamnatul Radu Mazare anunță că deținutul Mazăre trebuie trimis înapoi în Madagascar! Ana Birchall, fostul ministru al Justiției, a reacționat în acest caz. Magistrații din Madagascar au decis că extrădarea lui Radu Mazăre s-a făcut ilegal.
Radu Mazăre trebuie trimis înapoi în Madagascar, susține deținutul Mazare într-un comunicat de presă. Mazăre, prin avocați, atașează decizia Tribunalului din Anatananarivo care a judecat cazul extradării sale și a decis că a fost greșit facută.Într-un comentariu pe Facebook, ministrul Justiției de atunci, Ana Birchall, spune că statul român a urmat toate procedurile solicitate de legea internațională pentru extradare."Atât eu, cât și Ministerul Justiției, am respectat cu strictețe dispozițiile legale în ceea ce privește procedura de extrădare, din perspectiva României, a domnului Radu Mazăre. Vă asigur că atât eu cât și colegele și colegii din Ministerul Justiției ne-am îndeplinit în integralitate atribuțiile legale. În acest sens, Ministerul Justiției, ca autoritate competentă potrivit Legii nr. 302/2004 privind cooperarea judiciară internațională în materie penală, a solicitat extrădarea, a formulat și transmis cererea și documentele în susținerea acesteia, potrivit legii. Din perspectiva României, procedura de extrădare a domnului Radu Mazăre a fost efectuată cu strictă respectare a legii române și a instrumentelor internaționale aplicabile" a explicat fostul ministru al Justiției, într-o postare pe rețelele de socializare. Având decizia africanilor, Mazăre va contesta probabil executarea pedepsei în România și va solicita întoarcerea în Madagascar. Mazăre e încarcerat la Slobozia, unde execută pedeapsa de 9 ani de închisoare în dosarul privind retrocedarea ilegală a plajelor din Constanța.